cyanic-selkie/wikianc huggingface dataset:
Rajiv Gandhi
De Rajiv Gandhi (Hindi: राजीव गाँधी), gebuer den 20. August 1944 zu Bombay, haut Mumbai, a gestuerwen den 21. Mee 1991 zu Sriperumbudur, Tamil Nadu, war en indesche Politiker. Hie war vun 1984 bis 1989 Premierminister vun Indien. Grad wéi seng Mamm Indira Gandhi, déi vun 1966 bis 1977 a vun 1980 bis 1984 Premierministesch war, ass hien duerch en Attentat ëm d'Liewe komm.
Gare Pronsfeld
D'Gare Pronsfeld ass déi fréier Gare vun der Westäifelbunn an der Gemeng Pronsfeld am Äifelkrees Béibreg-Prüm. D'Gare déi am Sandstee gebaut gouf, war grad wéi déi vu Prüm an déi vu Sankt-Vithk eng Gare vun der 2. Klass. D'Gare steet um PK 31,547. D'Gebai vun der Gare war am Krich staark duerch Bombardementer beschiedegt ginn a gouf duerno awer erëm no bal de selwechte Pläng nees opgeriicht. Aner Gebaier déi laanscht d'Gleiser stoungen, wéi z. B. d'Postgebai goufen net méi op där Plaz opgeriicht.
CR152
Den CR152 ass e Chemin repris am Kanton Réimech a geet vu Munneref a südëstlecher Richtung bis Schengen an dann an nërdlecher Richtung bis op Réimech.
Gare Pronsfeld
Haut ass den Deel tëscht dem Gebai vun der Gare an der fréierer Barrière als Fräiliichtmusée amenagéiert. E besonnescht Ausstellungsstéck ass déi sougenannt Köf II.
Rajiv Gandhi
De Rajiv Gandhi ass an England um Imperial College London an d'Schoul gaangen. Duerno huet hien eng Ausbildung als Pilot gemaach an huet du bei der Indian Airlines geschafft. Wéi säi klenge Brudder Sanjay bei engem Accident gestuerwen ass, ass de Rajiv a senger Plaz politesch aktiv ginn. 1983 gouf e vu senger Mamm zum Generalsekretär vun der Kongresspartei ernannt. Hien huet bannent der Partei eng ganz Rëtsch Reformen, ë. a. fir d'Korruptioun ze bekämpfen, duerchgesat. Nom Attentat op seng Mamm 1984 gouf hien zum Premierminister ernannt, a seng Partei gouf zwéi Méint drop bei de Parlamentswalen, wou se vill Sëtz gewonnen huet (401 vu 506), confirméiert. Hie gouf doropshin och President vun der Kongresspartei.
Gare Pronsfeld
Wéi den 1. Oktober 1886 de Streckendeel Prüm-Pronsfeld-Bleialf vun der Westäifelbunn a Betrib geholl gouf krut Pronsfeld eng Gare. De 6. Juli 1907 gouf an der Gare den Uschloss mat der Enzdallbunn a mat der Streck op Waxweiler gemaach. Am Zweete Weltkrich goufen déi Strecke staark beschiedegt soudatt den Trafic eréischt de 17. Oktober 1949 erëm konnt opgeholl ginn.
CR152
Den CR152 ass ronn 18,6 km laang.
Rajiv Gandhi
Well e seng Walverspriechen net konnt anhalen, ma och well e beim einfache Vollek schlecht ukomm ass, a wéinst engem Korruptiounsskandal a senger Partei, huet hien d'Walen 1989 verluer. Hie blouf awer Parteipresident an huet eng Zäitchen de Premierminister Chandra Shekhar ënnerstëtzt, deen eng Minoritéitsregierung geleet huet.
CR152
Weekräiz
Nieft der Afaart op e Parking fir bei d'Baggerweiere steet e Weekräiz dat un den Eischte Weltkrich erënnert. Op deem steet dës Opschrëft: Gekreuzigter Herr Jesus Christus erbarme Dich unser - 1914-1918.
Rajiv Gandhi
Den 21. Mee 1991 gouf hie vun enger Attentäterin, déi sech selwer an d'Luucht gesprengt huet, an déi enger tamilescher Befreiungsfront zougerechent gouf, zesumme mat 16 anere Leit, déi ronderëm stoungen, ëmbruecht.
De Rajiv Gandhi war mat der Sonia Gandhi bestuet, déi sech méi spéit no sengem Doud och politesch engagéiert huet.
De Fluchhafe vun Hyderabad(Andhra Pradesh) gouf 2008 nom Rajiv Gandhi genannt.
Och den héchsten indeschen Nationalpräis fir Sportler dréit säin Numm.
Jungblut
Jungblut ass de Familljennumm vun ë. a. dëse Persounen:
Conrad Glass
De Conrad "Connie" Glass, gebuer den 20. Januar 1961 op Tristan da Cunha, ass en tristanesche Policebeamten, Politiker an Auteur. E Member vum Order of the British Empire.
Hien huet ënner anerem an de lokale Fëschfabrick a Supermarché geschafft. 1986–87 huet de Glass op St. Helena am Saint Helena Police Service geléiert. Zanter 1990er schafft de Conrad Glass an der tristanescher Police, an am Joer 1998 ass hien op dem Rang vun Inspekter avancéiert. Vun 2007 bis 2010 war hien den Administrateur vun der Island (Tristan da Cunha's Chief Islander). Zanter 2011 ass de Glass e Member vum Order of the British Empire.
Kirikou et la sorcière
Kirikou et la sorcière ass en Animatiounsfilm vum Michel Ocelot aus dem Joer 1998. Et ass eng franséisch-belsch-lëtzebuergesch Koproduktioun an eng Adaptatioun vun engem afrikanesche Märchen. De lëtzebuergeschen Titel ass De Kirikou an d'Zauberin.
Conrad Glass
Hien ass och bekannt als den Auteur vum Buch iwwer seng Heemechtsinsel, Rockhopper Copper (2005). Faktesch ass de Glass den éischte Schrëftsteller bei den Tristaner.
Kirikou et la sorcière
Ëm wat geet et am Film?
An engem klenge westafrikaneschen Duerf gëtt de winzege Jong Kirikou gebuer. Hien huet scho geschwat, wéi hie nach bei senger Mamm am Bauch war. En ass intelligent a kann immens séier lafen. Hien ass an aller Hisiicht e besonnescht Kand.
D'Duerf gëtt vun der béiser Zauberin Karaba tyranniséiert. Si huet scho bal all d'Männer gefaange geholl. Et si just nach Fraen, Kanner, een ale Mann an dem Kirkou säi Monni iwwreg. D'Zauberin mécht alles, fir den Duerfbewunner hiert Liewe schwéier ze maachen. Si léisst déi noost Quell ausdréchnen, schéckt verzaubert hëlze Fetischen an d'Duerf fir Bijouen an aner wäertvoll Saachen ze klauen, a probéiert e puermol, och d'Kanner z'entféieren. Dobäi verléisst si ni hiert Haus.
De schlaue Kiriku léisst sech awer net vun der Karaba beandrocken a kann d'Zauberin ëmmer op en Neits eraleeën. Hie sabotéiert der Karaba hir Entféierungsversich a bréngt d'Waasserquell nees zum spruddelen. Schliisslech mécht hie sech op de geféierleche Wee bei säi gescheite Bop, deen an de Bierger hannert der Karaba hirem Haus lieft. Vu sengem Bop léiert de Kirikou, datt d'Karaba selwer verzaubert ass, well béis Mënschen hir viru laanger Zäit en Dar déif an d'Réckkräiz gestouss hunn.
Mat engem Trick geléngt et dem Kirikou, deen Dar aus der Karaba hirem Réck ze zéien. Doduerch fält d'Béisaartegkeet vun hir of a si gëtt erëm eng normal Fra. Och de Kirikou gëtt erléist. E Kuss vun der Karaba léisst hien e grousse, staarke Mann ginn.
Filmproduktioun
De Film hat e Budget vu 25 Millioune franséisch Frang, ronn 3,8 Milliounen Euro. E groussen Deel vum Budget gouf mat finanzielle Subside vun enger Rei ëffentlechen Institutioun gedeckt, dorënner Gelder aus engem europäeschen, engem franséischen, engem belschen an dem lëtzebuergesche Filmfong. Eleng vum Lëtzebuerger Filmfong krut d'lëtzebuergesch Produktiounsgesellschaft Monipoly Productions 1996 e Subsid vun 12,5 Millioune Lëtzebuerger Frang.
E puer Joer nodeem en erauskomm war, gouf och eng lëtzebuergesch Versioun opgeholl, mam Titel De Kirikou an d'Zauberin, mat de Stëmme vun ë. a. dem David Thiltges, Françoise Hetto-Gaasch, Monique Melsen, Pol Greisch, Christiane Rausch, Rol Girres, Juliette Thitges, Lee Philipps, Lou Philipps, Joy Philipps, Jos Kasyer, a Marie Gales.
Accueil
Kirikou et la sorcière ass den éischte Laangspillfilm vum Michel Ocelot. E war e grousse kriteschen a kommerzielle Succès. A Frankräich war bal eng Millioun Leit en an de Kino kucken. De Film hat e positiven Impakt op d'Entwécklung vun der Animatiounsfilmindustrie a Frankräich an op d'Finanzéierung vu weideren animéierte Spillfilmer an de Joren duerno.
En ass op Filmfestivallen op der ganzer Welt gelaf a krut vill Filmpräisser.
2005 koum eng Fortsetzung an de Kino, Kirikou et les bêtes sauvages, an 2012 en drëtte Film, Kirikou et les hommes et les femmes.
Roth (Familljennumm)
Roth ass een am däitschsproochege Raum (a ronderëm) geleefege Familljennumm.
Ënner de Leit mat deem Familljennumm sinn:
Un homme à abattre
Un homme à abattre ass e franséisch-spuenesche Film vum Philippe Condroyer aus dem Joer 1967.
Apertur (Optik)
D'Apertur, oder Ëffnungswäit vun enger Optik oder vun enger Antenn ass déi fräi Ëffnung oder den Duerchmiesser dovun, duerch deen d'Liichtstralen oder Radiowellen ausgesent oder empfaange ginn. Dee bestëmmte Baudeel gëtt Aperturblend genannt an ass an der Fotografie dacks verstellbar, kuckt fotografesch Blend.
Wéinst der Wellendiffraktioun hänkt d'Wénkelopléisung vum Duerchmiesser am Verhältnes zu der Wellelängt vun der gebrauchter Stralung of. Sou huet eng Radarantenn vum 1000-fachen Duerchmiesser vun der Pupill en zéngmol méi schlecht Opléisungsverméigen, well d'Wellelängt vum Radar zéngdausendmol méi grouss ass wéi déi vum Liicht. Fir déi quantitativ Bezéiung kuckt Rayleigh-Kriterium. Duerch d'koherent Iwwerlagerung loosse sech méi Aperturen opléisungssteigernd kombinéieren, fir Beispiller am optesche Beräich. Duerch d'Méiglechkeeten, am Radiofrequenzberäich, vu koherenter Signalveraarbechtung loosse sech och Aperturen déi wäit vuenee stinn, kombinéieren, kuckt VLBI.
Lent (Ain)
Lent ass eng franséisch Gemeng am Departement Ain (01) an der Regioun Auvergne-Rhône-Alpes.
Lent läit um nërdleche Bord vun der Dombes um Uwänner vun der Veyle.
Wyola
Wyola ass:
...an och:
Gewéinleche Chondrit
Gewéinlech Chondritte sinn déi heefegst Meteoritten. Si hu kugelfërmeg Aschlëss vu Mineralien, d'Chondren, déi gewéinlech aus Olivin an/oder Pyroxen bestinn. D'Chondre representéieren d'Matière, déi fréi aus dem solaren Urniwwel kondenséiert ass. Donieft enthalen d'Chondriten ënnerschiddlech héich Undeeler aus Néckeleise vu 5 bis 20%.
Jee no Metallgehalt erfollegt eng Klassifizéierung an d'Gruppen:
Déi notéiert Fe-Gehalter bezéie sech op den totalen Eisengehalt, d. h. Eisen a metallescher wéi och an oxidéierter Form. Eng Iwwersiicht iwwer d'Heefegkeet vun aneren Elementer an de verschiddene Chondritteklasse ka beim Kallemeyn et al. (Geochemistry of ordinary chondrites, Geochimica et Cosmochimica Acta, 1989, Vol. 53, Seite 2747-2767) fonnt ginn.
Opgrond vum verschiddenen Ausgesi vun de Chondritte gouf eng Andeelung a petrologesch Klasse vun 1 bis 6 gemaach, déi d'Entwécklung vun de Meteoritten zeréckgëtt. Sou goufe Chondritte vun der Klass 1 wärend hirer Entwécklung kengen Temperature vu méi wéi 50 °C ausgesat a blouwe bal onverännert. Meteoritte vu méi héije Klasse goufe méi staark opgewiermt, wouduerch sech déi kristallin Struktur verännert hat. Chondritte vun der Klass 6 goufen op iwwer 950 °C erhëtzt.
Et gëtt dovun ausgaangen, datt déi ënnerschiddlech Klasse vun de Chondritten a verschiddenen Zone vun differenzéierten Asteroide entstane sinn. Chondritte vun der Klass H 3 sinn dobäi un der Uewerfläch, d'Klassen H4, H5, H6 an H7 an zouhuelender Déift entstanen.
Vertrieder vu gewéinleche Chondritte sinn:
Kuckt och
Condrite
Folkling
Folkling ass eng franséisch Uertschaft a Gemeng am Departement Moselle an der Regioun Grand Est.
Xavier Espot Zamora
De Xavier Espot Zamora, gebuer den 30. Oktober 1979 zu Escaldes-Engordany, ass en andorranesche Politiker (Demòcrates per Andorra).
Dragon (Raumschëff)
Opbau
D'Kapsel besteet aus dräi Deeler, weit am Ganzen aacht Tonnen, ass 5,3 m héich an huet e maximalen Duerchmiesser vun 3,7 m. Op der Spëtzt ass beim Start eng Kap, hanner där sech de Kopplungsadapter fir d'ISS verstoppt. Dohanner ass déi 4,2 t schwéier an 3,1 m héich Drockkabinn fir Notzlaaschten an/oder d'Crew. No der Skizz solle bis zu siwe Raumfuerer dra Plaz hunn. Um Enn ass de Servicemodul deen an der Kapsel integréiert ass. Am Servicemodul sinn 1290 kg Dreifstoff gelagert, fir déi an der Kapsel integréiert 18 Dreifwierker ze versuergen. Den Dreifstoff geet duer fir e Rendez-vous an d'Ukoppelen un d'ISS souwéi d'Ofkoppelen an d'Ofbremse fir de Retour. Un de Servicemodul ka sech bei der Notzlaaschtkonfiguratioun nach en zousätzleche 14 m³ grousse Stauraum fir méi grouss Laaschten uschléissen; dee steet awer net ënner Drock. Un dat zousätzlecht Element gi Solarpanéilen a Wäermtauscher ugemaach. Mat där Versioun vun der Falcon-9-Drorakéit kann den Dragon ongeféier 2,5 t Notzlaascht op d'ISS transportéieren, de COTS-Vertrag gesäit am Ganzen 20 t an 12 Flich vir, dat sinn ongeféier 1,7 t pro Fluch. Bei enger spéiderer, méi staarker Versioun vun der Falcon-9-Drorakéit (Falcon 9 Block III) soll déi maximal Notzlaascht op iwwer 6 t pro Fluch vergréissert ginn.
Jee no Ufuerderung vun der Missioun kann de bannenzege Raum vun der Dragon-Kapsel anescht opgebaut ginn. Bei enger Notzlaaschtmissioun ginn Notzlaaschtracke verbaut. Zudeem gëtt et zwou Installatiounsméiglechkeete vun der Shuttle-Middecks-Aart, déi och aktiv Notzlaaschten, wéi Gefréierbehälter, erlaben. Fir eng bemannt Missioun gi Sëtzer fir d'Raumfuerer a Kontrolle fir eng manuell Steierung agebaut.
Dragon als bemannt Raumschëff
Souwuel d'Drorakéit wéi och d'Raumschëff gouf vun Ufank un och fir de Persounentransport ausgeluecht. Aus deem Grond soll d'Zuel vun den Ännerungen hin zu engem bemannte Raumschëff vergläichswäis kleng ausfalen.
Well bei enger bemannter Missioun méi héich Ufuerderungen un d'Sécherheet gestallt ginn, ass et wärend sou enger Missioun méiglech, datt d'Mannschaft den Autopilot deaktivéiert a selwer d'Steierung iwwerhëlt. Am Normalfall gëtt den Dragon vun zwéin Avioniksystemer gesteiert, déi och ouni Crew d'Undocken un d'ISS erméiglechen.
D'System fir d'Rettung wärend der Startphas soll anescht wéi beim Apollo-Raumschëff net aus engem Fluchttuerm bestoen, mä an d'Raumschëff integréiert ginn.
Missiounen
Stand: 27. Dezember 2014
COTS-Programm
Am Kader vum COTS-Programm (Commercial Orbital Transportation Services) vun der NASA gouf den Dragon ëmfangräich getest. Et goufe verschidde Fäegkeete vum Raumschëff an der Drorakéit demonstréiert (ë. a. Start, automatesch Navigatioun, Undocken un d'ISS, Neesantrëtt a Landung). Dozou goufen zwéin Demonstratiounsflich duerchgefouert.
COTS-1
Missioun 1 bestoung aus dem Start vun der Falcon 9 mat dem Dragon, der Oftrennung vun der zweeter Stuf vun der Falcon 9, dem Empfank vu Befeeler an deenen hir Veraarbechtung am Orbit a Manövertester. Dee Fluch war den 8. Dezember 2010. No zwou Äerdëmronnungen an enger Missiounsdauer vun 3 Stonnen an 19 Minutte war um 19:02 UTC den Neesantrëtt an eng erfolgräich Waasserlandung mat uschléissender Biergung am Pazifik. D'Missioun gouf vu SpaceX a vun der NASA als Erfolleg bewäert.
COTS-2
De Start vun der zweeter Missioun, déi en Undockmanöver un déi International Raumstatioun maache soll, war den 22. Mee 2012 um 07:44 Uhr UTC. No enger Rei vun Tester a komplizéierte Manöver war d'Dragonkapsel de véierten Dag bis op 10 Meter un d'ISS erukomm. Si gouf du mat dem Canadarm2-Roboterarm vun der Raumstatioun agefaangen an an eng fräi Kopplungsplaz vum US-amerikaneschen Deel vun der ISS gefouert. Dëse Virgank gouf vum ISS-Bord vun den Astronauten Don Pettit an André Kuipers gesteiert. D'Raumschëff hat 460 kg Fracht (520 kg mat Transportverpakung) op d'ISS transportéiert a gouf fir de Réckfluch mat iwwer 600 kg Offall a Material, dat net méi gebraucht gouf belueden. Zousätzlech goufen am Optrag vun där op Weltraumbegriefnesser spezialiséierter Firma Celestis mat der zweeter Rakéitestuf 308 Äschekapselen an de Weltraum bruecht. Den 31. Mee 2012 gouf d'Dragonkapsel nees vun der Raumstatioun getrennt. Nom Neesantrëtt an d'Äerdatmosphär war d'Waasserlandung um 15:42 Auer UTC virun der Küst vun Nidderkalifornien.
CRS-Programm
AM Kader vum CRS-Programm (Commercial Resupply Services) huet d'NASA SpaceX fir 1,6 Milliarden US-Dollar ugestallt, 12 Dragon-Flich fir d'Versuergung vun der ISS duerchzeféieren. Den éischte Fluch vun CRS1 ass den 8. Oktober 2012 gestart ginn.
Dobäi koum et no den Donnéeë vun SpaceX kuerz nom Start zum Ausfall vun engem vun den néng Dreifwierker vun der éischter Rakéitestuf. D'Rakéit ass awer sou gebaut, datt si den Ausfall vu bis zu zwee Dreifwierker kompenséiere kann an den Orbit trotzdeem erreeche kann. Den Ufluch op d'Raumstatioun an d'Undocke ware wéi geplangt verlaf. Et gouf eng Notzlaascht vun 235 kg transportéiert, wéi Versuergungsgidder (Kleedung, Liewesmëttelen, asw.) a Material fir wëssenschaftlech Experimenter. D'Kapsel gouf fir de Réckfluch mat 524 kg Gidder belueden a koum den 28. Oktober 2012 nees op d'Äerd zeréck. Déi zweet CRS-Missioun war vum 1. Mäerz bis de 26. Mäerz 2013.
Granges-Aumontzey
Granges-Aumontzey ass eng nei Gemeng am Departement Vosges an der Regioun Grand Est.
Si ass den 1. Januar 2016 aus der Fusioun vun de Gemenge Granges-sur-Vologne an Aumontzey entstanen. . Déi fréier Gemenge sinn delegéiert Gemengen an der neier Gemeng.
Dragon (Raumschëff)
CCdev-Programm
Am Kader vum CCdev-Programm (Commercial Crew Development) ënnerstëtzt d'NASA, déi ouni de Space Shuttle keng eege bemannt Missioune fir de Crewaustausch méi maache kann, d'Weiderentwécklung vun der Dragon zu engem bemannte Raumschëff. Eng bemannt Dragon, déi no SpaceX bei ausreechender Finanzéierung bis 2014 bereet kéint sinn, kéint beim Crewtransport d'Sojus-Kapselen entlaaschten.
Granges-Aumontzey
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Genua
Genua (ital:Genova, am Dialekt vu Ligurien: Zena) ass eng italieenesch Groussstad am Nordweste vun Italien. Genua ass d'Haaptstad vun der Provënz Genua an d'Haaptstad vun der italieenescher Regioun Ligurien. D'Stad selwer huet 596.380 Awunner (2014), am Groussraum wunnen awer ëm déi 800.000 Leit.
R.G. Armstrong
De Robert Golden Armstrong meeschtens R.G. Armstrong, gebuer de 7. Abrëll 1917 zu Birmingham, Alabama a gestuerwen de 27. Juli 2012 zu Studio City, Los Angeles, war en US-amerikanesche Schauspiller.
No sengem Studium ass den Armstrong op New York gaangen an huet um Broadway Theater gespillt.
Seng éischt Roll am Kino hat hien am Film Garden of Eden (1954) vum Max Nosseck. Der Regisseur Sam Peckinpah huet him a véier Filmer eng Roll ginn an dat a Ride the High Country (1962),: Major Dundee (1965), The Ballad of Cable Hogue (1970) a Pat Garrett and Billy the Kid (1973). Och de Filmschauspiller a Filmregisseur Warren Beatty huet hien an dréi Filmer engagéiert an zwar an Heaven Can Wait (1978), Reds (1981) an Dick Tracy (1990).
Condé-lès-Autry
Condé-lès-Autry ass eng franséisch Gemeng an den Ardennen an der Regioun Grand Est am Dall vun der Aisne.
Joachim (Familljennumm)
Joachim ass, am däitschsproochege Raum a ronderëm, e geleefege Familljennumm, dee vum selwechte Virnumm hierkënnt. Ënner de Leit mat deem Familljennumm sinn:
Housset
Housset ass eng Gemeng am franséischen Departement Aisne an der Regioun Hauts-de-France.
Ed Maroldt
Den Ed Maroldt ass zu Esch-Uelzecht opgewuess als dat eelst vun dräi Kanner. No der Première 1969 am Escher Jongelycée huet hien zu Saarbrécken Germanistik a Romanistik studéiert. Gläichzäiteg huet hie beim Hellmut Geissner Sproocherzéiung studéiert. Vun 1974 bis 2013 war hien Däitschprofesser am Escher Jongelycée a Sproocherzéier zu Esch an an der Stad. Hie war och Chargé de cours fir ugewannte Linguistik op de Lëtzebuerger Cours universitaires.
Beim Kasemattentheater an an der Kulturfabrik war hie Schauspiller, Kabarettist, Regisseur an Auteur. Zanter den 1970er Joren versteet den Ed Maroldt seng Aarbecht als eng Zort "multimedial Vollekskunde", hie gesäit sech als passeur de mémoire. Hien huet vun 1974 bis 1981 déi Escher Studentebün geleet, zesumme mam Ad Deville a Gast Rollinger. Dës Bün huet net nëmmen dem Schoultheater nei Impulser ginn, mä och dem Theater zu Lëtzebuerg. De Raoul Biltgen, de Michel Clees, de Marco Goetz, de Rosario Grasso, d'Danielle Hoffelt, de Steve Karier, de Christian Kmiotek oder de Pierre Rauchs sinn nëmmen e puer vu senge Schüler, déi déi Lëtzebuerger Theaterzeen gepräägt hunn.
Am September 1995 gouf op Initiativ vum Ed Maroldt am LGE, als Projet d'établissement, den Uelzechtkanal, en Televisiounsprogramm, dee vun de Schüler selwer gemaach gëtt, agefouert.
Hien huet och eng Rëtsch Bicher, Artikelen a Videoreportagë publizéiert, déi meescht zu zäitgeschichtleche Sujete wéi d'Entwécklung vun der Stolindustrie an déi vu Stied an Uertschaften, wéi Esch-Uelzecht a Leideleng.
Den Ed Maroldt ass bestuet, huet zwee Kanner a wunnt zu Leideleng.
Léon Kinsch (1870-1954)
De Léon Kinsch, gebuer den 19. November 1870 zu Haassel a gestuerwen den 2. Dezember 1954 zu Esch-Uelzecht, war e lëtzebuergesche Gemengepolitiker an Deputéierten (Rietspartei, CSV).
Hien ass mat 17 Joer op Esch-Uelzecht geplënnert, wou e fir d'éischt am Biergbau, dunn op der Brasseurs-Schmelz geschafft huet. 1918 gouf en Obermeister op Belval.
1924 gouf en eng éischt Kéier an den Escher Gemengerot gewielt, an 1933 an d'Chamber.
Vun 1946 bis 1949 war hie Schäffen an enger KPL-CSV-Koalitioun zu Esch.
Den 12. Mäerz 1945 gouf hien als fréieren Deputéierten an d'Assemblée consultative genannt.
La morte ha fatto l'uovo
La morte ha fatto l'uovo ass en italieenesch-franséische Film vum Giulio Questi aus dem Joer 1968.
Brayley (Moundkrater)
De Brayley ass en Aschlagkrater am südwestleche Beräich vum Mare Imbrium op der viischter Moundsäit. Nërdlech erstreckt sech d'Rima Brayley iwwer eng Längt vu méi wéi 300 Kilometer.
Aus dem Kraterbuedem hieft sech e niddregen Zentralbierg. D'Kraterwänn a -buedem hu keng bemierkenswäert Erosioun duerch spéider Aschléi.
Wiktor Alexandrowitsch Ljapkalo
De Wiktor Alexandrowitsch Ljapkalo (op Russesch: Виктор Александрович Ляпкало), gebuer den zu Uchta, ass e russesche Moler.
Le Hérie-la-Viéville
Le Hérie-la-Viéville ass eng Gemeng am franséischen Departement Aisne an der Regioun Hauts-de-France.
Liry
Liry ass eng franséisch Gemeng an den Ardennen an der Regioun Grand Est.
Claudia Cardinale
D'Claudia Cardinale, gebuer als Claude Joséphine Rose Cardinale de 15. Abrëll 1938 zu Tunis, ass eng italieenesch Schauspillerin.
D'Claudia Cardinale huet bis 2014 an iwwer 110 Kinos- an TV-Filmer matgespillt, dorënner Filmer vu sou bedeitende Filmregisseure wéi Luchino Visconti, Federico Fellini, Sergio Leone, Blake Edwards, Mauro Bolognini a Richard Brooks.
No enger Haaptroll niewent dem Marcello Mastroianni am Film Il bell'Antonio (1960) vum Mauro Bolognini huet de Luchino Visconti hir am Familljendrama Rocco e i suoi fratelli eng grouss Roll ginn. A Frankräich hat si dunn am Joer 1962 groussen Erfolleg niewent dem Jean-Paul Belmondo an dem historeschen Abenteuerfilm Cartouche, vum Philippe de Broca. Duerno war si am Federico Fellini sengem Problemfilm 8½, deen engem Filmregisseur seng Ängscht an Obsessioune beliicht, ze gesinn.
De Luchino Visconti huet hir dunn am Film Il Gattopardo (1963) hir schéinst Filmroll ugebueden. Den Alain Delon an d'Claudia sinn an deem historesche Film, deen den Niddergang vun enger italieenescher Adelsfamill erzielt, op engem vun den Héichpunkte vun hirer Carrière ukomm.
Net ze vergiesse sinn awer och zwéi Western, en US-amerikanesche The Professionals (1966) vum Richard Brooks mam Burt Lancaster, Lee Marvin a Robert Ryan an dann de Klassiker a gläichzäiteg wichtegsten Italo-Western C'era una volta il West  (1968) vum Sergio Leone mam Henry Fonda, Jason Robards an Charles Bronson.
Eng speziell Plaz an hirer Filmographie huet de Film Fitzcarraldo (1982), vum Werner Herzog, iwwer en Aventurier an Operenamateur (Klaus Kinski) deen am peruanesche Urwald eng Oper wëllt bauen.
Um Enn vun den 1990 Joren un huet si net méi sou vill Filmer gedréint a vun 2000 un huet si ugefaangen zu Paräis Theater ze spille mat Stécker vum Luigi Pirandello an Tennessee Williams.
Koulikoro
Koulikoro (op Bambara: Kulikɔrɔ) ass eng Stad a Gemeng am Mali an d'Haaptstad vun der Regioun Koulikoro.
D'Stad huet 41.602 Awunner (Stand: 2009).
Les amis de la maison de Victor Hugo à Vianden
De Veräin Les amis de la maison de Victor Hugo à Vianden a.s.b.l. bedreift zu Veianen de Victor-Hugo-Literaturmusée.
Partikularitéit: Well d'Gebai vum Musée der Stad Veianen gehéiert huet de Buergermeeschter d'office e Sëtz am Verwaltungsrot.
CR153
Den CR153 ass e Chemin repris an de Kantone Réimech a Lëtzebuerg a geet vun Duelem an nërdlecher Richtung bis op den CR132 bei Mutfert.
Den CR153 ass ronn 5,8 km laang.
Diebling
Diebling ass eng franséisch Uertschaft a Gemeng am Departement Moselle an der Regioun Grand Est.
Sonneblumm
D'Sonneblumm (Helianthus annuus) ass eng Planzenaart aus der Gattung vun de Sonneblummen (Helianthus) bannent der Famill vun den Asteraceae.
Weiss (Familljennumm)
Weiss oder Weiß ass een am däitschsproochege Raum (a ronderëm) geleefege Familljennumm, deen op d'Faarf Wäiss zeréckgeet.
Ënner de Leit mat deem Familljennumm sinn:
Sonneblumm
D'Sonneblumm ass eng krauteg Planz, déi 1 bis 2 Meter, och alt emol 2,2 Meter héich ka ginn. Si blitt vu Juli bis September. D'Bléiekierf hunn en Duerchmiesser vun 10 bis 40 Zentimeter. D'Bléieblieder si gewéinlech giel a 6–10 cm laang, d'Rouerbléie bannendra si brong. Hir Wuerzele gi bis zu 2 Meter déif. Et ass eng eejäreg Planz.
Hiren Numm huet se net nëmme vun hirem Ausgesinn hier, ma och wéinst hirer Fäegkeet, sech der Sonn no ze dréinen (Heliotropismus).
D'Sonneblumm ass eng Kulturplanz, déi ursprénglech aus Nord- a Mëttelamerika hierkënnt, wou se schonn nogewise viru ronn 2500 v. Chr. ugebaut gouf. D'Spuenier hu se vum 16. Joerhonnert un an Europa bruecht, wou se ufanks als Dekoratiounsplanz ugebaut gouf. Zënter dem 17. Joerhonnert goufen d'Käre geholl fir ze Baken, oder als Ersatz fir Kaffi. Eréischt vum 19. Joerhonnert u gëtt d'Sonneblumm gezillt, fir Ueleg aus hire Kären ze gewannen. Hir Käre ginn de Wanter och heefeg benotzt fir d'Vigel ze fidderen.
Hautdesdaags sinn déi gréissten Ubauregioune China, d'Vereenegt Staaten, Russland, d'Ukrain an aner europäesch Länner.
Nährwäert
Vitaminnne jee 100 g Sonneblummekäeren : ! align="left"| Inhaltsstoff !| Wäert !| Unitéit
Kategorien
Sonnenblummenzorte kënnen, jee nodeem firwat ee se zillt, a 4 Kategorien agedeelt ginn:
An der Konscht
Sonneblumme ginn dacks an der Molerei als Stilelement, absënns bei Nature-mortë vu Blummenarrangementer, gebraucht. Dem Vincent Van Gogh seng Tableaue mat Sonneblumme si wäit bekannt.
United States Naval Academy
D'United States Naval Academy (USNA; englesch fir Marinn-Akademie vun de Vereenegte Staaten) ass d'Offizéieschschoul vun der U.S. Navy a vum United States Marine Corps.
Geschicht
Wéi d'Grënner vun der United States Naval Academy no enger gudder Standplaz gesicht hunn, gouf ugekënnegt, datt den deemolege Marinneminister, George Bancroft, beschloss hat, d'Marinne-Schoul "an der gesonder an ofgeleeëner“ Lag vun Annapolis, Maryland, ze bauen, fir d'Kadetten "vun de Versich an Oflenkungen, déi noutwendegerweis mat enger grousser a Awunnerräicher Stad verbonne sinn" ze behalen. Annapolis läit 33 Meilen ëstlech vu Washington, D.C. an 30 Meilen südëstlech vu Baltimore. D'Akademie hat als Marinne-Schoul op 10 Hektar vum ale Fort Severn zu Annapolis ugefaangen. D'"Philadelphia Naval Asylum School" war hire Virgänger. De Léierplang hat fir déi 50 Kadetten Mathematik an Navigatioun, Schéissübungen, Chimie, Englesch, Naturphilosophie a Franséisch opgewisen. Véier vun den ufanks siwe Membere vum Léierstaff koumen aus Philadelphia, dovu waren dräi Zivilisten a véier Offizéier. D'Ariichtung gouf den 10. Oktober 1845 vum Bancroft ageweit. Den US-Kongress hat kee Mëttel bereetgestallt.
1850 gouf d'Akademie ënner Opsiicht vum “Bureau of Ordnance and Hydrography” (Waffen- an Hydrographiebüro) gestallt an ëmgenannt an “United States Naval Academy” (USNA). E fortlafend 4-Jores-Studium gouf ageriicht, an an deem Verlaf d'Studenten d'Summerméint fir Training op Séi verbruecht hunn. 1892 goufen d'Beruffunge vum Léierpersonal ënner d'Kontroll vum Kongress gestallt.
Géint Enn vum 19. Joerhonnert hunn d'Verantwortlech d'Ariichtungen als ongeeegent fonnt, an hunn e Plang fir e Neibau ugekënnegt. Modern Gebaier aus Granit hunn déi al Holzkonstruktioune vu Fort Severn ersat, dat 1909 ofgerappt gouf. Mam Bau vun der “New Naval Academy” gouf 1899 ugefaangen. De nees opgebauten a vergréisserte Campus huet d'Wichtegkeet vun der US-Marinn an der internationaler Politik vum Theodore Roosevelt reflektéiert, dee vum September 1901 bis 1909 US-President war a vun 1897 bis 1898 Stellvertriedender Marinneminister war. De Roosevelt hat de 6. Dezember 1904 mat der Roosevelt-Corollary, sengem Zousaz zu der Monroe-Doktrin, de Grondsteen fir eng méi expansionistesch Aussepolitik bannenzeg der westlecher Hemisphär geluecht, wou d'Vereenegt Staate senger Meenung no als Polizeigewalt optriede sollten (kuckt och Aussepolitik vun de Vereenegte Staaten).
D'Schoul bilt d'Offizéieruwäerter aus, bitt donieft Léier a Fuerschung op wëssenschaftlecher Basis a gëllt als eng vun de renomméiersten Héichschoulen vum Land. D'Institut, dat vum US-Verdeedegungsministère finanzéiert gëtt, läit op der Nordsäit vun der Stad Annapolis wou de Severn River an d'Chesapeake Bucht fléisst.
No véier Joer Ausbildung mussen d'Rekruten fënnef Joer an der US Navy oder dem US Marine Corps déngen. Maskottche vun der Akademie ass Bill the Goat (Bill d'Geess). Hire Motto ass ex scientia tridens (laténgesch fir "Aus Wëssenschaft Söimacht"). 1976 goufen och Frae fir d'Ausbildung zougelooss.
D'US Naval Academy ass de Pendant zu der United States Military Academy vun der US Army, zu der United States Air Force Academy vun der US-Loftarméi an zu der United States Coast Guard Academy vun der US-Küstewaach.
An der Naval Academy ass de Séiheld John Paul Jones begruewen. 1906 hat de President Roosevelt déi stierflech Iwwerreschter vum Jones zu Paräis entdeckt an d'Geleeënheet benotzt, d'Opmierksamkeet vum US-Kongress op seng Pläng fir den Opbau vun enger grousser Navy ze zéien, andeem hien de Jones no Annapolis iwwerféieren gelooss huet. Als Virbild huet him dobäi dem Napoleon säi Graf am Invalidendoum zu Paräis gedéngt. D'Gruft läit ënner der Akademie-Kapell. Als “National Historic Site” besiche méi wéi eng Millioun Touristen all Joer d'Naval Academy. President ass de Superintendent (of the United States Naval Academy), dat ass zanter dem 8. Juni 2007 Vizeadmiral Jeffrey Fowler (USNA-Absolventenjoergank 1974).
Akadeemesch Bildung
Wärend d'akadeemesch Formatioun vun der USNA zum Bachelor-Ofschloss féiert, betreift d'US Navy zousätzlech zwéin Graduate Schools, d'Naval Postgraduate School an de Naval War College.
Cardejón
Cardejón ass eng Uertschaft an der Gemeng Almenar de Soria, an der Provënz Soria, an der autonomer Communautéit vu Castilla y León, a Spuenien.
Montagnat
Montagnat ass eng franséisch Gemeng am Departement Ain (01) an der Regioun Auvergne-Rhône-Alpes.
Cardejón
2010 hunn do 32 Leit gewunnt; bei der Vollekszielung vun 1981 waren et der nach 64.
Montagnat
Montagnat läit am Revermont am Dall vun der Vallière südëstlech vu Bourg-en-Bresse.
Victor-Hugo-Literaturmusée
De Victor-Hugo-Literaturmusée, offiziell Musée littéraire Victor-Hugo, ass e Literaturmusée zu Veianen, deen an deem Haus ageriicht gouf, an deem de Victor Hugo vum 8. Juni bis den 22. August 1871 am Exil gewunnt huet.
E gouf den 30. Juni 1935 fir de Public opgemaach. D'Gebai gehéiert der Gemeng Veianen an de Musée gëtt vum Veräin Les amis de la maison de Victor Hugo à Vianden bedriwwen.
Den éischte Musée 1935
Am Ëmkrees vun der SELF huet sech 1934 e Victor-Hugo-Comité gebilt ënner der Presidentschaft vum Marcel Noppeney mam Zil, e Musée zu Veianen opzemaachen. Op Dirängele vun der Anne Beffort, déi den deemolege Regierungspresident Joseph Bech gutt kannt huet, huet de Staat d'Haus kaaft an et der Gemeng Veianen iwwerdroen, fir e Musée dran anzeriichten.
1935 war et dunn sou wäit: de Musée gouf den 30. Juni 1935 feierlech ageweit a Presenz vu sëlleger Prominenz, dorënner d'Groussherzogin Charlotte, hire Mann de Prënz Felix, de franséische Botschafter an de President vum franséische Senat. Well zu Zäiten, wou d'Nazien an Däitschland schonn un der Muecht waren, bei dëser offizieller Aweiung keng rieds vun der politescher Dimensioun vum Hugo war, gouf d'Victor-Hugo-Haus zwou Woche méi spéit, de 14. Juli 1935, um franséischen Nationalfeierdag, op Ureegung vun der ASSOSS nach emol ageweit, dës Kéier vun iwwer 2000 Membere vun de Jugendverbänn vun der Lëtzebuerger Lénkser a vum liberale Biergertum. Virop war den Henri Koch, Riedner waren ë. a. de Frantz Clément an de Joseph-Émile Muller.
1938 gouf d'Gebai an d'Lëscht vun de klasséierte Monumenter opgeholl.
Am Zweete Weltkrich ass de Musée op bliwwen, mä d'Nazien haten am selwechten Haus eng Filial vun der Gedelit, der "Luxemburger Gesellschaft für deutsche Literatur und Kunst", mat enger ëffentlecher Bibliothéik, déi virun allem "völkisch" Literatur ausgeléint huet.
Bei hirem Réckzuch hunn déi däitsch Truppen den 12. September 1944 d'Bréck gesprengt. Dobäi gouf de Musée sou staark beschiedegt, datt en huet missen ofgerappt ginn. E gouf duerno ënner der Leedung vum veianer Architekt Pierre Grach rekonstruéiert. De Victor-Hugo-Musée zielt domat zu den éischte Gebaier, déi nom Krich zu Veianen nees opgeriicht goufen.
Den 1. August 1948 goung de Musée nees op. Bei der feierlecher Aweiung war nees vill Prominenz dobäi: d'Groussherzogin Charlotte, de Prënz Felix an de Robert Schuman, deemools Ausseminister vu Frankräich, deen der Anne Beffort bei där Geleeënheet d'Légion d'honneur iwwerreecht huet.
Renovatioun 1971
Zum honnertste Gebuertsdag vum leschten Openthalt vum Hugo zu Veianen gouf de Musée eng éischt Kéier ënner dem Professer um Cours universitaires Tony Bourg renovéiert. D'Liewe vum Hugo sollt elo unhand vun Originaldokumenter beliicht ginn.
Renovatioun 1998-2002
Ënner dem Impuls vum deemolege Buergermeeschter Raymond Frisch gouf 1996 de Comité vum Veräi vun de Frënn vum Victor-Hugo-Haus nei besat a belieft mam Zil, eng Moderniséierung vum Musée op d'Schinn ze setzen. Ënner der wëssenschaftlecher Opsiicht vum Literaturprofesser Frank Wilhelm gouf d'Museographie à jour gesat an de Musée konnt am Kader vun de Feierlechkeete vum 200. Gebuertsdag vum Victor Hugo den 11. Mee 2002 seng Dieren nees opmaachen. D'Regierung war dobäi duerch d'Kulturministesch Erna Hennicot-Schoepges an duerch den Tourissemminister Fernand Boden vertrueden.
Am Musée ze gesinn
Zanter der Renovatioun gouf de Schwéierpunkt op d'Relatioune vum Victor Hugo mat dem Lëtzebuerger Land gesat. E Besuch vum Haus bitt Follgendes:
Franqueville (Aisne)
Franqueville ass eng Gemeng am franséischen Departement Aisne an der Regioun Hauts-de-France.
Tonatiuh (Stär)
Den Tonatiuh ass e giele Ris am Stärebild Camelopardalis a läit 317 Liichtjoer vun eiser Äerd ewech. Hien huet eng visuell Magnitude vu 5,8 mag. 2003 huet den Astronom Bunei Sato en Exoplanéit bei dësem Stär entdeckt. De Planéit krut den Numm Meztli.
Kapell Weiler (Wëntger)
D'Kapell zu Weiler bei Helzen ass eng kathoulesch Kapell déi zur Par Wëntger Sainte-Famille, zum Dekanat Norden an zu der Gemeng Wëntger gehéiert.
De Patréiner vun der Kapell ass den hellegen Albinus, deem säi Fest den 1. Mäerz gefeiert gëtt.
D'Kapell steet op der Haaptstrooss, dem CR333, an ass un d'Gebai vun engem Haff ugebaut.
Geschicht
Den Haff vum Här Menschel gouf 1706 gebaut. D'Kapell gouf awer eréischt ëm 1713-15 un d'Haus ugebaut. D'Konsekratioun war 1721.
Bis de 7. Mee 2017 war et eng Kapell vun der Par Helzen, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Zur Par Helzen huet ausser der Kapell vu Weiler och nach d'Parkierch vun Helzen, d'Filialkierch vun Houfelt an d'Helzerklaus gehéiert.
NGC 45
Entdeckung
D'Galaxis NGC 45 gouf den 11. November 1835 vum engleschen Astronom John Frederick William Herschel entdeckt.
Manre
Manre ass eng franséisch Gemeng an den Ardennen an der Regioun Grand Est.
Timo Wagner
Den Timo Wagner, gebuer de 16. Abrëll 1993, ass e lëtzebuergesche Schauspiller.
Formatioun a Carrière
Den Timo Wagner spillt zanter der Mëtt vun den 2010er Joren am Theater an am Film.
Henri Bossi
Den Henri Bossi, gebuer den 20. Februar 1959, ass e lëtzebuergesche Foussballtrainer a fréiere Foussballspiller.
Hien huet de 27. Februar 1980 fir déi lëtzebuergesch Foussballnationalekipp gespillt.
Lawrence Rooke
De Lawrence Rooke (oder Laurence), gebuer den 13. Mäerz 1622 zu Deptford a gestuerwen de 26. Juni 1662 zu London, war en engleschen Astronom a Mathematiker. Hie gëtt zu de Matgrënner vun der Royal Society gezielt.
Thymus oehmianus
D'Thymus oehmianus ass eng Bléieplanzenaart aus der Gattung vun den Teimerjännerchersplanzen (Thymus) aus der Famill vun de Lëpsebléieplanzen (Lamiaceae).
Cocheren
Cocheren ass eng franséisch Uertschaft a Gemeng am Departement Moselle an der Regioun Grand Est.
Lawrence Rooke
De Rooke war vun der Mamm hirer Säit e Grousskoséng vum Lancelot Andrewes. Spéider hat de Rooke vum Papp senger Säit e Grondstéck zu Kent geierft.
Manderscheid
Manderscheid ass:
Lawrence Rooke
Akadeemesch Lafbunn
De Rookes huet säi Studium am Eton College ugefaangen an ass duerno am King's College weidergefuer, wou hien 1647 mam engem M. A. ofgeschloss huet. No enger Krankheet hat hie säi Studium eng Zäit missen ënnerbriechen. Hie gouf am Joer 1650 fellow commoner um Wadham College zu Oxford. Do huet hien enk mam John Wilkins zesummegeschafft, dee spéider ee vun de Sekretäre vun der Royal Society war, a mam Seth Ward, deen deemools scho Member vun der Oxford Philosophical Society (eng Virleeferorganisatioun vun der Royal Society) war, an dee spéider zu hire Grënnungsmembere gehéiere sollt.
Thymus oehmianus
D'Thymus oehmianus ass ronn 5–15 cm héich. D'Blieder sinn 0,8–1,2 cm laang, breet an oval. D'Blumme si rosa-purpurrout, bis 0,6 cm laang. D'Planz blitt am Summer.
Akaba
Akaba oder Aqaba (op Arabesch: العقبة‎‎) ass eng Stad beim Golf vun Akaba am Gouvernat Akaba a Jordanien.
D'Stad ass deen eenzege Mierhafe vu Jordanien. Se huet 188.160 Awunner (Stand 2014) an eng Fläch vun 375 km².
Akaba gouf zirka 4000 v. Chr. als Ayla gegrënnt.
Thymus oehmianus
Se gouf 1938 beschriwwen.
Lawrence Rooke
Akadeemesch Lafbunn
Wärend senger Zäit zu Oxford huet de Rooke en ettlechmol dem Boyle bei sengen Experimenter assistéiert. Mam Goddard vun Deptford huet hien Experimenter iwwer den Afloss vun der Hëtzstralung op en einfachen Thermometer gemaach.
1652 gouf de Rooke als Professer vun der Astronomie op de Gresham College zu London beruff an 1657 als Professer vun der Geometrie. ,
Wëssenschaftleche Bäitrag
Dem Rooke säi wëssenschaftlechen Interessi war enk mat enger grousser Fro verbonnen, mat där sech och déi spéider Royal Society beschäftegt huet: D'Fro no enger zouverlässeger Method, fir d'geographesch Längt vun enger Positioun (speziell op Séi) ze bestëmmen (kuckt dozou: Längteproblem). Hien huet dobäi den Usaz verfollegt, zäitlech gutt viraussobar astronomesch Konstellatiounen ze bestëmmen, déi eng genee Bestëmmung vun der Zäit, an domat och déi vun der geographescher Längt erméigleche géifen.
De Rooke hat virgeschloen, verschidde Sonnen- a Mounddäischterten oder d'Distanz vum Mound als Evenementer fir d'Bestëmmung vun der geneeër Zäit an domat der Längt op Séi erun ze zéien.
Zu senge Liefzäite goufe seng Wierker net publizéiert. Seng Schrëften iwwer de Längteproblem goufe spéider posthum virgestallt. Hien hat dernieft och eng Hëllefsleeschtung fir Séileit verfaasst, an där beschriwwe gëtt wéi ee meteorologesch Miessungen an ozeanesch Observatiounen soll maachen an dokumentéieren, déi a Band 1 vun der Philosopheschen Transaktiounen (Philosophical Transactions) als Directions for Sea-men, bound for far Voyages virkoumen.
Avillers-Sainte-Croix
Avillers-Sainte-Croix ass eng franséisch Uertschaft a Gemeng am Departement Meuse an der Regioun Grand Est.
Lawrence Rooke
De Rooke an d'Royal Society
Ëm d'Mëtt vum 17. Joerhonnert hunn um Gresham College op d'mannst zwou Gruppe vu "Virtuosi" existéiert, déi direkt oder indirekt zu der Grënnung vun der Royal Society bäigedroen hunn. Déi éischt war déi sougenannt 1645 Grupp, déi sech haaptsächlech mat der experimenteller Wëssenschaft beschäftegt huet. Déi zweet Grupp war de sougenannte Comitee vun den 12, déi vu 1660 bis 1662 d'Grënnung vun der Royal Society konzipéiert an duerchgesat hunn a schliisslech mat den dräi kinnikleche "Chartern" (1662, 1663 and 1669) beduecht goufen.
D'Reunioune vum Comitee vun den 12 war dacks an der Wunneng vum Rooke am Gersham College. Speziell eeng a schrëftlechen Notizen dokumentéiert Versammlung no enger Virliesung vum Christopher Wren am Gersham College den 28. November 1660 spillt an de Grënnungserzielunge vun der Royal Society eng wiesentlech Roll, well do fir d'éischt Kéier de Virschlag fir en "neie College" gemaach gouf, aus deem sech spéider d'Royal Socienty entwéckelt huet.
Well de Rooke scho 1662, ee Mount ier d'Royal Society den éischte kinneklechen Charter krut, gestuerwe war, gëtt hien net zu den "Original Fellows" (FRS) vun der Royal Society gezielt.
Marvaux-Vieux
Marvaux-Vieux ass eng franséisch Gemeng an den Ardennen an der Regioun Grand Est.
Jiří Dienstbier
De Jiří Dienstbier, gebuer den 20. Abrëll 1937 zu Kladno a gestuerwen den 8. Januar 2011, war en tschechesche Journalist, Dissident a Politiker.
Den Dienstbier hat en Doktorat a Journalismus.Hie gouf Member vun der tschechoslowakescher KP an huet als Auslandskorrespondent am westlechen Ausland fir den tschechoslowakesche Radio geschafft. Well hien d'Reformbeweegung vum Prager Fréijoer 1968 ënnerstëtzt hat, ass hien, nodeem dës ermëlzt gi war, aus der Partei geflunn an huet säi Beruff verluer; en huet sech misse mat klengen Aarbechten, z. B. als Heizer, derduerchschloen.
De Jiří Diensbier war ee vun deenen Éischten, déi d'Charta 77 ënnerschriwwen hunn, an eng Zäit hire Porte-parole. Dowéinst ass en och vun 1979 bis 1982 an de Prisong komm. 1989 huet hien d'Obcanské forum mat gegrënnt, a gouf, no der Samette Revolutioun, Ausseminister a Vizepremier ënner dem Václav Klaus (bis 1992).
1993 bis 1996 war hie President vun enger liberaler Partei, Kommunalpolitiker zu Prag, a 1998-2001 Spezial-Rapporteur fir d'UN-Mënscherechtskommissioun am fréiere Jugoslawien.
Duerno huet hien op verschiddene Universitéite Virliesungen iwwer Aussebezéiunge gehalen a fir d'Agence Reuters geschafft.
2008 gouf hien onofhängeg Senateur am tschechesche Senat.
Hie war bestuet an hat 3 Kanner.
Quell: Karel Janicek: "Jiri Dienstbier, 1st foreign minister of Czechoslovakia after 1989 communism fall dies at 73", The Associated Press, 08/01/2011 9:44 AM Last Modified: 08/1/2011 4:24 PM. a fr:Wiki
Les biches (Film)
Les biches ass en italieenesch-franséische Film vum Claude Chabrol aus dem Joer 1968.
Ëm wat geet et am Film?
D'Frédérique begéint zu Paräis d'Why, eng jonk Fra déi op den Trottoire moolt. Si luet si bei sech an. Duerno hëlt si d'Why mat an hir Villa op Saint-Tropez awer do verléift d'Why sech an de Paul, e jonken Architekt…
Braun
Braun ass een am däitschsproochege Raum (a ronderëm) geleefege Familljennumm, deen op d'Faarf Brong zeréckgeet.
Mosag
D'Mosag ass e Fabeldéier aus den Harry Potter Romaner vun der brittescher Schrëftstellerin J.K. Rowling. Si ass d'Fra vum Aragog.
Braun
Ënner de Leit mat deem Familljennumm sinn:
Mosag
Rubeus Hagrid
Artois
Den Artois huet laang zum Ensembel vun de burgundeschen an duerno spueneschen Nidderlande gehéiert, ier en am Traité vun de Pyrenäen 1659, wéi och Deeler vum Herzogtum Lëtzebuerg (Montmédy, Raville, Diddenuewen...), vum Kinnek Louis XIV. annektéiert gouf.
Marcel Chennaux
De Marcel Chennaux, gebuer de 4. September 1912 zu Bech-Maacher a gestuerwen den 29. August 2004 an der Stad Lëtzebuerg, war e lëtzebuergesche Schéisser an Olympionik.
Rue Louvigny
D'Rue Louvigny (op lëtzebuergesch „Louvignysgaass“, vereelzt och nach „Luwwelengsgaass“ ) ass eng Strooss an der Uewerstad vun der Stad Lëtzebuerg; se geet vun der Dräikinneksgaass a Richtung Westen, iwwer d'Philippsgaass ewech, bis bei d'Aldringerstrooss.
Marcel Chennaux
Hien huet Lëtzebuerg op den Olympesche Summerspiller 1960 zu Roum vertrueden.
Rue Louvigny
D'Strooss ass nom Jean Charles de Landas, Grof vu Louvigny genannt, engem Gouverneur a Festungsingenieur vun der Festung Lëtzebuerg.
Bréck vu Cubzac (1883)
D'Bréck vu Cubzac ass eng Stroossebréck an der Gironde. Se féiert tëscht Cubzac a Saint-Vincent-de-Paul iwwer d'Dordogne. Iwwer d'Bréck féiert d'Departementale 1010. Hiren offiziellen Numm ass Pont Gustave Eiffel.
Hennemont
Hennemont ass eng franséisch Uertschaft a Gemeng am Departement Meuse an der Regioun Grand Est.
Bréck vu Cubzac (1883)
D'Pilieren an de Fachwierkbau sinn aus Fer forgé an déi ganz metalle Konstruktioun weit 3.000 Tonnen. Se huet mat den Opfaarten eng Totallängt vu 1.545 Meter an de Bau iwwer Floss besteet aus 8 Felder vu 6 × 72.80 m an 2 × 57.60 m.
Am Zweete Weltkrich gouf Bréck de 26. August 1944 vun der Wehrmacht op hirem Réckzuch aus dem Süde vu Frankräich zerstéiert. Op der Säit vu Cubzac goufen zwéi Pilieren an dräi Felder gesprengt. Et ass deduerch e Lach vun 190 Meter Längt entstanen, an d'Widderlager op der rietser Säit gouf beschiedegt. Am Mäerz 1946 gouf mat de Fléckaarbechten ugefaangen an de 27. Dezember 1947 konnt de Verkéier erëm driwwer lafen. Den 1. Februar 1948 huet den deemolegen Inneminister Jules Moch d'Bréck frësch ageweit.
La matriarca
La matriarca ass en italieenesche Film vum Pasquale Festa Campanile aus dem Joer 1968.
Le Plantay
Le Plantay ass eng franséisch Gemeng am Departement Ain (01) an der Regioun Auvergne-Rhône-Alpes.
Le Plantay läit an der natierlecher Géigend vun der Dombes um Uwänner vum Renon.
La matriarca
Ëm wat geet et am Film?
D'Margherita, eng jonk Wittfra entdeckt no an no dat geheimt Liewe vun hirem verstuerwene Mann…
Funeral Pyre
Funeral Pyre war eng lëtzebuergesch Heavy Metal-Band déi 1988 am Minett gegrënnt gouf. Si haten hire Proufsall am Escher Schluechthaus an hir Optëtter ware meeschtens am Süde vum Land.
D'Band ass mëttlerweil opgeléist.
Memberen
Lëschten Line-Up:
Fréier Memberen:
Menager
Menager ass de Familljennumm vun ë. a. follgende Persounen:
RGTR-Linn 201
D'RGTR-Linnen 201 an 211  sinn zwou regional Buslinnen déi am Kader vum RGTR am Optrag vum Ministère fir Mobilitéit an ëffentlech Aarbechten um Trajet Lëtzebuerg - Jonglënster - Iechternach fueren. D'Linn 201 ass eng Expresslinn a fiert vu Jonglënster aus iwwert den direkte Wee, iwwerdeems d'Linn 211 iwwer Konsdref a Bäerdref fiert. Virum 17. Juli 2022 si se als Linnen 110 an 111 gefuer.
Béid Linne fueren an der Woch all Stonn an d'Departen si versat, sou datt ongeféier all hallef Stonn e Bus an der Stad a Richtung Iechternach fort fiert. An de Spëtzestonne gëtt et nach zousätzlech Faarten.
Déi zwou Linnen hunn ënnerwee deelweis Uschloss op aner Linnen, sou z. B. zu Jonglënster an op der Schanz.
Halten op der Linn
(D'Nimm vun den Halte si sou uginn, wéi se am offizielle Fuerplang publizéiert sinn.)
Um Spaweck
All d'Informatioune bezéie sech op de Fuerplang vum 17. Juli 2022